— Вельмі рады быў аказацца там. Гульні за зборную па ўзроўні, мне здаецца, дзесьці супастаўныя з гульнямі ў КХЛ. У Дэйва Льюіса, вядома, паўночнаамерыканскі падыход да трэніровак, для мяне гэта не стала праблемай, хутка адаптаваўся. Калі ўспамінаць чэмпіянат свету, то можна вылучыць і станоўчыя, і адмоўныя моманты. Хацелася б, каб наша каманда гуляла лепш і выйгравала часцей, праходзіла ў плэй-оф. Што да ўласнай гульні — не асабліва задаволены ёю, мог бы згуляць і лепш.